text: Petrine er nu fundet igen
  22 juni 2017 kl. 20.02
  Den 19-årige gymnasieelev Petrine Rosenlund Stryhn fra Fredericia er nu fundet ved hjælp af et tip fra en borger.
  Siden mandag eftermiddag har Petrine Rosenlund Stryhn været forsvundet. Men torsdag aften var der en kvik borger, der havde set pigen og tippede politiet.
  Petrine Rosenlund Stryhn blev set gå langs vejen i Munkebjerg i Vejle. Her fandt politiet hende kl. 21.15 torsdag aften. 
  - Hun er i god behold og befinder sig lige nu på Vejle Politistation, hvor vi taler med hende, siger vagtchef Jørn Lindhardt ved Syd- og Sønderjyllands Politi. 
  Han kan på nuværende tidspunkt ikke kommere nærmere ind på, hvorfor pigen forsvandt, eller hvor hun har været de sidste tre døgn. 
  Politiet er taknemlige for den hjælp, de har fået fra borgere.
  